Vi har boet i Catia’s hus i en uge i vores sommerferie. En famile på 4 voksne. Vi var alle dage ude i dagtimerne for at opleve London. Og efter flere timers gang rundt i gaderne i den pulserende indre by, var det dejligt at finde roen i Catia’s hus, beliggende i en sidegade ikke langt fra Turnpike Lane undergrundsstation. Vi var glade for huset, der er fint indrettet med sans for farver og en stil, der blander moderne og klassiske elementer.
Kommunikationen med Catia har været upåklagelig og vi kan kun anbefale et ophold i huset. Specielt hvis man er katteven, er der en ekstra gevinst for hjemmehyggen: Der er to i huset, hvoraf den ene opholder sig meget indendøre og gerne vil kæles med.